Irsko more
Irsko more je more koje se nalazi između ostrva Irska i Velika Britanija. Povezano je sa Keltskim morem, koje je dio Atlantskog okeana, kanalom sv. Đorđa između Irske i Velsa, a na sjeveru sa Sjevernim Kanalom između Sjeverne Irske i Škotske. Ima površinu od 104.000 km2. U sredini Irskog mora se nalazi ostrvo Man. More je ekonomski veoma značajno radi regionalne trgovine i transporta, kao i ribolova. Godišnje saobraćaj između ova dva ostrva iznosi preko 12 miliona putnika i 17 miliona tona trgovine. Dugo vremena se predlaže željeznički tunel dugačak 80 km koji bi išao ispod Irskog mora i spajao ova dva ostrva, još od 1897.